Na temelju Zakona o socijalnoj skrbi (Narodne novine 18/22, 46/22, 119/22, 71/23, 156/23, 61/25), Zakona o lokalnoj i područnoj ( regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Konavle – (Službeni glasnik Općine Konavle - pročišćeni tekst 7/21) Općinsko vijeće Općine Konavle na sjednici održanoj___________   2025. godine donijelo je 

PROGRAM 
demografskih mjera i socijalno-zdravstvenih potreba u 2026. godini

I  	OPĆE ODREDBE

Članak 1.

Ovim Programom demografskih mjera i socijalno zdravstvenih potreba u 2026. godini (u daljnjem tekstu: Program) utvrđuju se korisnici, mjere i oblici potpora u sustavu demografske obnove i zdravstveno socijalne skrbi Općine Konavle (u daljnjem tekstu: Općina), uvjeti i način njihova ostvarivanja, potrebna sredstva, te nadležnost i postupak.

Članak 2.

Potpore iz članka 1. ovog Programa ne mogu se ostvarivati na teret Općine ako je zakonom ili drugim propisom određeno da se ostvaruje na teret Republike Hrvatske, te drugih pravnih ili fizičkih osoba.

Članak 3.

Sredstva za ostvarivanje potpora/pomoći propisanih Zakonom o socijalnoj skrbi (u daljnjem tekstu: Zakon) osiguravaju se u proračunu Općine, a sredstva za druge potpore utvrđene ovim Programom osiguravaju se sukladno proračunskim mogućnostima Općine za tekuću godinu.

Članak 4.

Izrazi koji se koriste u ovom Programu za osobu u muškom rodu su neutralni i odnose se na muške i ženske osobe.

II	KORISNICI DEMOGRAFSKIH MJERA

Članak 5.

Korisnici demografskih mjera (u daljnjem tekstu: korisnik) po ovom programu su:
-	roditelji novorođenog djeteta 
-	roditelji djece koja borave u predškolskoj ustanovi 
-	roditelji učenika osnovnih i srednjih škola 
-	učenici i studenti.

III	KORISNICI SOCIJALNE SKRBI

Članak 6.

Korisnici socijalne skrbi (u daljnjem tekstu: korisnik) određen je Zakonom i ovim Programom.
Pojedini pojmovi u smislu ovog Programa imaju sljedeće značenje:
1.	samac je osoba koja živi sama;
2.	kućanstvo je obiteljska ili druga zajednica osoba koje zajedno žive i podmiruju troškove života, bez obzira na srodstvo;
3.	samohrani roditelj je roditelj koji živi sam s djetetom, sam skrbi o njemu i sam ga uzdržava;
4.	jedno roditeljska obitelj je obitelj u kojoj živi dijete, odnosno djeca i jedan roditelj;
5.	dijete je osoba do navršenih 18 godina života;
6.	mlađa punoljetna osoba je osoba koja je navršila 18 a nije navršila 21 godinu života;
7.	odrasla osoba je osoba koja je navršila 18 a nije navršila 65 godina života;
8.	osoba starije životne dobi je osoba koja je navršila 65 i više godina života;
9.	dijete s teškoćama u razvoju je dijete koje zbog tjelesnih, senzoričkih, komunikacijskih, govorno-jezičnih ili intelektualnih teškoća treba dodatnu podršku za razvoj i učenje kako bi ostvarilo najbolji mogući razvojni ishod i socijalnu uključenost;
10.	osoba s invaliditetom je osoba koja ima dugotrajna tjelesna, mentalna, intelektualna ili osjetilna oštećenja koja u međudjelovanju s različitim preprekama mogu sprječavati njezino puno i učinkovito sudjelovanje u društvu na ravnopravnoj osnovi s osobama bez invaliditeta;
11.	osoba potpuno nesposobna za rad je osoba starija od 65 godina, dijete do navršene 15. Godine života ili osoba koju privremeno ili trajno nije moguće uključiti u radne procese prema propisima o vještačenju i metodologijama vještačenja;
12.	djelomično radno sposobna osoba je osoba kod koje je utvrđen djelomični gubitak radne sposobnosti prema propisu o vještačenju i metodologijama vještačenja;
13.	beskućnik je osoba koja nema mjesto stanovanja niti sredstava kojima bi mogla podmiriti troškove stanovanja, a privremeno je smještena u prihvatilištu ili boravi na javnom ili drugim mjestima koja nisu namijenjena za stanovanje
14.	osnovne životne potrebe su prehrana, smještaj, odjeća i druge stvari za osobne potrebe. Osnovne potrebe djece i mladeži obuhvaćaju i potrebe koje proizlaze iz njihovog razvoja i odrastanja, te odgoja i obrazovanja. Osnovne životne potrebe djece s teškoćama u razvoju i odraslih osoba s invaliditetom obuhvaćaju i dodatne potrebe koje proizlaze iz oštećenja njihovog zdravlja, odnosno invaliditeta
15.	prihod su novčana sredstva ostvarena po osnovi rada, mirovine, primitaka od imovine ili na neki drugi način, primjerice primitak od udjela u kapitalu, kamate od štednje i sl. ostvarena u tuzemstvu i inozemstvu, umanjen za iznos uplaćenog poreza i prireza
16.	imovina su sve pokretnine, nekretnine, imovinska prava, iznos gotovine u domaćoj i stranoj valuti, štednja, odnosno novčana sredstva na osobnim računima ili štednim knjižicama, darovi, vrijednosni papiri, dionice, poslovni udjeli, stambena štednja, životno osiguranje i ostala imovina u tuzemstvu i inozemstvu.

IV	OBLICI DEMOGRAFSKIH MJERA

Članak 7.

Demografske mjere po ovom Programu su:
1.	potpora za novorođeno dijete
2.	potpora za boravak djece u dječjem vrtiću četvrto i svako naredno novorođeno dijete u obitelji
3.	potpora za nabavku školskih udžbenika za obitelji s četvero i više djece, osim ukoliko to pravo ne ostvaruju po drugoj osnovi
4.	potpora za prijevoz učenika i studenata.

V	OBLICI POMOĆI SOCIJALNE SKRBI

Članak 8.

Prava i pomoći po ovom Programu su:

1.	pravo na naknadu za troškove stanovanja
2.	pravo na jednokratnu novčanu naknadu
3.	pravo na besplatan boravak i dodatno subvencioniranje cijene boravka djece u predškolskoj ustanovi Dječji vrtići Konavle;
4.	sufinanciranje boravka i prehrane u produženom školskom boravku;
5.	financiranje i sufinanciranje prijevoza;
6.	pravo na pomoć djeci s teškoćama u razvoju;
7.	pomoć za nabavku školskih udžbenika za učenike osnovnih škola iz obitelji slabijeg imovnog stanja;
8.	stipendije učenicima i studentima;
9.	stalna pomoć;
10.	jednokratne pomoći povodom božićnih i novogodišnjih blagdana;
11.	sufinanciranje vodovodnih priključaka, priključaka na kanalizacijski sustav i prijevoza vode stanovništvu u naseljima koja nemaju vodovodnu mrežu;
12.	sufinanciranje ustanova, udruga i pojedinaca u zdravstvenoj i socijalnoj zaštiti.

VI	PRAVA I OBLICI DEMOGRAFSKIH MJERA

Članak 9.

1.	Potpora za novorođeno dijete

Ovo pravo podrazumijeva poklon u novcu za novorođeno dijete čiji roditelji ili majka imaju prebivalište na području Općine Konavle i to:

-	za prvo i drugo novorođeno dijete u obitelji 			400,00 eura
-	za treće novorođeno dijete u obitelji				670,00 eura
-	za četvrto novorođeno dijete u obitelji 			950,00 eura 
-	za peto novorođeno dijete u obitelji			          2.000,00 eura
-	za šesto novorođeno dijete u obitelji                       	          2.500,00 eura
-	za sedmo novorođeno dijete u obitelji		          3.000,00 eura
-	za svako slijedeće novorođeno dijete u obitelji još                 500,00 eura
      ( što znači za osmo novorođeno dijete 3.500,00 eura, za deveto 4.000,00 eura itd.)

Pravo na isplatu jednokratne novčane potpore ostvaruju roditelji svakog novorođenog djeteta s područja Općine Konavle uz uvjet da oba roditelja u trenutku rođenja djeteta imaju prebivalište u Općini Konavle. U slučaju da samo jedan roditelj ima prebivalište u Općini Konavle novorođenom djetetu mora biti prijavljeno prebivalište na adresi roditelja u Općini Konavle.

Zahtjev se podnosi u roku od šest mjeseci od dana rođenja djeteta.

2.	Potpora za boravak djece u dječjem vrtiću

Pravo na besplatan boravak djece u predškolskoj ustanovi Dječji vrtići Konavle ostvaruje se za četvrto i svako naredno novorođeno dijete u obitelji čiji roditelji ili staratelji imaju prebivalište u Općini Konavle.

3.	Potpora za nabavku udžbenika i školskog pribora

 Pravo na potporu za  nabavku udžbenika i školskog pribora ostvaruju roditelji s prebivalištem u Općini Konavle koji imaju četvero i više malodobne i uzdržavane djece (do 26. godine starosti) u obitelji koja se redovito školuju. Odluku o vrsti i načinu ostvarenja ovog prava, te iznosu financijskih sredstava donosi općinski načelnik pred početak školske godine.

4.	Potpora za prijevoz učenika i studenata

Pravo na sufinanciranje prijevoza imaju učenici srednjih škola i studenti s prebivalištem u Općini Konavle koji se redovno školuju u Dubrovniku, kao i učenici za svoje izvanškolske sportske, kulturne i druge aktivnosti u visini 50% cijene mjesečne karte.

Pravo na sufinanciranje troškova prijevoza imaju redovni studenti s prebivalištem u Općini Konavle koji se školuju izvan Dubrovnika u visini 50% cijene povratne karte, u i to dva puta godišnje uz predočenje putne povratne karte, ne više od 50,00 eura po jednoj povratnoj karti.

VII  PRAVA I OBLICI SOCIJALNE SKRBI - OPĆI (subvencije i pomoći)

Članak 10.

1.	Pravo na naknadu troškova stanovanja

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.
Troškovi stanovanja u smislu ovog Programa odnose se na najamninu, komunalne naknade, troškove grijanja, vodne usluge, te troškove koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se u visini od 40% iznosa zajamčene minimalne naknade priznate samcu ili kućanstvu. Ako su troškovi stanovanja manji od 40% iznosa zajamčene minimalne naknade pravo na naknadu za troškove stanovanja priznaje se u iznosu stvarnih troškova stanovanja. Odluku o visini naknade donosi Općinski načelnik.

2.	Pravo na jednokratnu novčanu naknadu

Pravo na jednokratnu novčanu naknadu priznaje se samcu ili kućanstvu koje zbog podmirenja izvanrednih troškova nastalih uslijed trenutnih životnih okolnosti (obrazovanje djeteta, bolesti ili smrti člana obitelji, prirodne nepogode i slično) nije u mogućnosti podmiriti osnovne životne potrebe.

Jednokratna novčana naknada odobrava se jednom u kalendarskoj godini, a iznimno se u opravdanim slučajevima može odobriti i drugi put. Odluku o visini jednokratne novčane pomoći donosi Općinski načelnik na početku proračunske godine.
Pomoć za pokriće troškova pogreba ostvaruju obitelji i osobe koje ispunjavaju socijalni uvjet, uvjet imovine i koje nemaju zakonskog obveznika uzdržavanja.

Pomoć se može dodijeliti i u građevinskom materijalu za sanaciju stambenog prostora uslijed elementarnih nepogoda (poplava, požara, udara groma i sl.) 

	Odluku o vrstama i visini pomoći iz podstavka 3 i 4. točke 2. ovog članka donosi Općinski načelnik

3.	Pravo na besplatni boravak i dodatno subvencioniranje cijene boravka djece u predškolskoj ustanovi Dječji vrtić Konavle

Pravo na besplatan boravak djece u predškolskoj ustanovi Dječji vrtići Konavle ostvaruju djeca bez oba roditelja, djeca hrvatskih vojnih i civilnih 100% invalida Domovinskog rata, djeca samohranih roditelja (jedan roditelj skrbi i uzdržava dijete), djeca s teškoćama u razvoju (prilaže se zdravstvena i druga dokumentacija kojom se utvrđuje inicijalno stanje djeteta), djeca korisnika socijalnog minimuma i djeca korisnika stalne novčane pomoći na temelju pravovaljanog rješenja nadležnog tijela.

Pravo na subvencioniranje (umanjenje) cijene boravka djece ostvaruju:
-	djeca hrvatskih vojnih i civilnih invalida od 50% i više	15% od cijene upisanog Programa
-	drugo dijete u vrtiću						25% od cijene upisanog Programa
-	treće dijete u vrtiću						50% od cijene upisanog Programa

4.	Sufinanciranje boravka i prehrane učenika u produženom školskom boravku 

Općina Konavle sufinancira produženi boravak djece u osnovnoj školi na temelju ugovora zaključenog između Dubrovačko neretvanske županije, osnovne škole i pružatelja usluge prehrane.

Pravo na sufinanciranje boravka i prehrane u produženom školskom boravku ima učenik samohranog roditelja u iznosu od 20%.

5.	Financiranje i sufinanciranje prijevoza

Pravo na besplatan prijevoz imaju članovi obitelji poginulih branitelja Domovinskog rata, vojni i civilni invalidi Domovinskog rata s 50 i više % invalidnosti, dobrovoljni darovatelji krvi (20 i više puta) s prebivalištem u Općini Konavle.

Pravo na sufinanciranje prijevoza imaju učenici osnovnih škola koji su zbog produženog boravka upisani u osnovne škole u Dubrovniku u iznosu od 50% cijene karte.

Roditelji učenika s prebivalištem u Općini Konavle kojima je udaljenost od mjesta prebivališta do prvog autobusnog stajališta veća od 2 km, imaju pravo na mjesečnu naknadu na ime troškova prijevoza za vrijeme trajanja školske godine. Odluku o visini naknade donosi općinski načelnik na početku školske godine.

Pravo na naknadu troškova prijevoza zbog školovanja imaju učenici s invaliditetom i s teškoćama u razvoju, sukladno odredbama Zakona o socijalnoj srbi. 

Umirovljenici s prebivalištem u Općini Konavle ostvaruju pravo na sufinanciranje cijene javnog prijevoza. Odluku o postotku sufinanciranja donosi Općinski načelnik.

	U drugim opravdanim situacijama za financiranje / sufinanciranje prijevoza koje nisu navedene u ovoj točki, Općinski načelnik odlučuje odlukom ili na temelju zaključenog ugovora s prijevoznikom.

6.	Pravo na pomoć djeci s teškoćama u razvoju

Ovo pravo se ostvaruje na temelju medicinski indiciranog i neophodnog liječenja, a odnosi se na povećane izdatke koje roditelj ili staratelj imaju u svezi s liječenjem ili školovanjem djeteta s teškoćama u psihofizičkom razvoju. Načelnik će svojom odlukom utvrditi pojedinačni iznos po korisniku za pojedine specifične namjene.

Djeca s teškoćama u razvoju ostvaruju pravo na pomoć stručnjaka ili stručnog tima sukladno programu stručne pomoći kojeg na području Općine Konavle izrađuju i provode javno školske ustanove, udruge građana i drugi. Odluku o visini pomoći donosi općinski načelnik na početku proračunske godine.

7.	Pomoć za nabavku školskih udžbenika i školskog pribora

Pravo na pomoć za nabavku školskih udžbenika i školskog pribora ostvariti će roditelji učenika slabijeg imovnog stanja kojima je po tom osnovu odobren dječji doplatak od strane nadležnog državnog tijela i to za djecu za koju se udžbenici sufinanciraju. Pred početak školske godine načelnik donosi odluku o načinu, vrsti i iznosu sufinanciranja. 

8.	Stipendije učenicima i studentima

Stipendije učenicima i studentima se ostvaruju sukladno Pravilnicima o stipendiranju učenika i studenata. Načelnik Općine Konavle prije raspisivanja natječaja donosi odluku o vrsti, grupi, broju i iznosu stipendije po vrsti.

9.	Stalna pomoć 

U slučaju potrebe stalna pomoć se može odobriti osobama koje ispunjavaju uvjet imovine i prihoda, radno nesposobne osobe, oboljele osobe od teže - duže bolesti (neophodno liječenje), te za podmirenje troškova stanovanja. Uvidom u dokumentaciju načelnik donosi odluku o visini pomoći po korisniku za pojedine specifične namjene.

10.	Jednokratna novčana pomoć povodom božićnih i novogodišnjih blagdana

Povodom božićnih i novogodišnjih blagdana obiteljima poginulih branitelja i osobama koje ostvaruju socijalni i uvjet imovine može se isplaćivati pomoć. Vrstu i visinu pomoći donijeti će načelnik posebnom Odlukom.

11.	Sufinanciranje vodovodnih priključaka, priključaka na kanalizacijski sustav i prijevoza vode stanovništvu u naseljima koja nemaju vodovodnu mrežu

Obitelji poginulih branitelja imaju pravo na besplatan vodovodni priključak i priključak na kanalizacijski sustav dok se invalidima Domovinskog rata utvrđuje nadoknada za cijenu provođenja priključka na vodovodnu mrežu/kanalizacijski sustav u postotku na stupanj invalidnosti za što moraju dostaviti odgovarajuću dokumentaciju. 

Članovi obitelji poginulih hrvatskih branitelja iz DR-a, HRVI rata od I-X skupine oštećenja, supružnici i djeca poginulih branitelja, branitelji koji grade svoju prvu građevinu oslobađaju se djelomično ili u cijelosti plaćanja komunalnog doprinosa, sukladno važećoj odluci o komunalnom doprinosu.

Isto tako po pojedinačnim odlukama načelnika odobrava se djelomično ili potpuno oslobađanje vodovodnog priključka, priključka na kanalizacijski sustav i za socijalno ugrožene osobe, koje nemaju zakonskog obveznika uzdržavanja, temeljem odgovarajuće dokumentacije i preporuke mjesnog odbora.

Konavosko komunalno društvo d.o.o. Čilipi postavlja vodovodni/kanalizacijski priključak, a iznos olakšice koja se primjenjuje na cijenu Općina isplaćuje Općina Konavle podnositelju zahtjeva koji uz zahtjev prilaže rješenje o invaliditetu, ugovor o postavljanju priključka i dokaz o plaćenom računu za izvršenu uslugu.

Stanovnici u naseljima bez vodovodne mreže imaju pravo na sufinanciranje prijevoza vode. Konavosko komunalno društvo d.o.o. Čilipi isporučuje vodu, a prijevoz vode obavlja Vatrogasna zajednica Općine Konavle i isto fakturira Općini.

12.	Sufinanciranje ustanova, udruga i pojedinaca u zdravstvenoj i socijalnoj zaštiti

Općina Konavle sufinancira rad Hitne medicinske pomoći smještene u Zračnoj luci Dubrovnik, kemijsko laboratorijske usluge u zdravstvenim ambulantama Cavtat i Gruda, specijalističke ambulante na Grudi (internistička, fizijatrijska, pedijatrijska i dr.) 

Općina Konavle sufinancira smještaj u Domu za starije i nemoćne osobe Konavle u visini 20% od osnovne cijene smještaja stanovnicima Općine Konavle s prebivalištem na području Općine Konavle u neprekidnom trajanju od najmanje trideset (30) godina prije podnošenja zahtjeva za prijem u Dom. 

Udrugama, manifestacijama, vjerskim zajednicama ili pojedincima iz područja socijalne skrbi ili humanitarne djelatnosti odobravaju se potpore putem javnog poziva i jednokratno. Općinski načelnik utvrditi će iznos po korisniku za jednokratne isplate pojedine specifične namjene. Za jednokratne isplate po zamolbi korisnika Općina Konavle će zaključiti ugovor s podnositeljem zamolbe. Zamolbi sa svim potrebnim podacima (naziv udruge, broj iz registra udruga, broj iz registra neprofitnih organizacija (RNO) adresa, ime i prezime osobe ovlaštene za zastupanje) prilaže se opis programa i specifikacija troškova.

VIII	KRITERIJI ZA OSTVARIVANJE PRAVA 

Članak 11.

1.	Socijalni uvjet

Korisnik ispunjava socijalni uvjet ako na temelju rješenja nadležnog tijela za socijalnu skrb ostvaruje pravo na zajamčenu minimalnu naknadu.

2.	Uvjet imovine i primanja (dohodovni-imovinski cenzus)

Uvjet prihoda ispunjava korisnik s prihodom po članu obitelji do 300,00 eura, samac do 430,00 eura. 

Pri utvrđivanju činjenica o ispunjavanju ovog uvjeta uzeti će se u obzir i dohodci po drugim osnovama, vodeći računa o imovinskom stanju osobe, obitelji, koja zatraži pomoć, sukladno odredbama Zakona o socijalnoj skrbi.

Osobe koje posjeduju znatne pokretnine (automobil, brod i sl.) ili nepokretnu imovinu (kuću za odmor, stan u vlasništvu kvadrature veće od potrebne za stanovanje osobe koja traži pomoć i njene obitelji, apartmane i sl.) ne mogu temeljem uvjeta prihoda ostvariti pomoć i subvencije.

3.	Poseban uvjet

Poseban uvjet ispunjavaju:
-	dijete, udovica ili roditelj poginulog, umrlog ili nestalog branitelja iz Domovinskog rata,
-	dijete HRVI iz Domovinskog rata,
-	ratni i civilni invalidi rata iz Zakona o zaštiti vojnih i civilnih invalida rata.

4.	Zdravstveni uvjet

Pod zdravstvenim uvjetom se podrazumijeva kronična tjelesna ili duševna bolest utvrđena odgovarajućim rješenjem nadležnog tijela.

IX	POSTUPAK OSTVARIVANJA PRAVA

Članak 12.

Za ostvarivanje oblika i prava pomoći iz ovog Programa uz zahtjev – zamolbu treba priložiti potrebnu dokumentaciju.

U postupku ostvarivanja prava iz ovog Programa vršiti će se uvid u dostavljenu dokumentaciju, a po potrebi konzultirati će se mjesni odbori, Hrvatski zavod za socijalni rad, obiteljski liječnik i druga državna tijela i ustanove.

Postupak utvrđivanja činjenica provodi službenik nadležnog Upravnog tijela Općine Konavle, a rješenje donosi pročelnik upravnog tijela ili osoba koju on ovlasti.

O žalbama raspravlja i rješava ih Načelnik Općine Konavle.

X 	ZAVRŠNE ODREDBE

Članak 13.

Ovaj Program stupa na snagu osmog dana oda dana objave u Službenom glasniku Općine Konavle, a primjenjuje se od 1. siječnja 2026. godine.

							Predsjednik Općinskog vijeća
	
							Ivo Simović  
KLASA: 
UR.BROJ: 
Cavtat, 

PLAN RASPODJELE SREDSTAVA DEMOGRAFSKIH MJERA I 
SOCIJALNO-ZDRAVSTVENIH POTREBA 
OPĆINE KONAVLE ZA 2026. PO PRAVIMA

R.br.	pozicija	Aktivnost	Opis	Plan
(EUR)	
I		PROGRAM 2040: Program demografskih mjera		
			Oblici demografskih mjera (r.br. 1. do 4.)	240.000	
1.	446.2	A204001	Pravo na pomoć za sufinanciranje troškova boravka djece u jaslicama i vrtićima (članak 9.točka 2. Programa)	65.000	
2.	447.2	A204002	Pravo na pomoć za sufinanciranje nabave školskih udžbenika (članak 9. točka 3 Programa)	15.000	
3.	450	A204003	Pravo na pomoć za novorođeno dijete	80.000	
4.		A204004	Pravo na pomoć za sufinanciranje troškova javnog prijevoza učenika i studenata	80.000	
4.1.	452.1		- sufinanciranje prijevoza učenika srednjih škola	69.500	
4.2.	452.2		- sufinanciranje prijevoza studenata	7.500	
4.3.	452.4		- sufinanciranje prijevoza – studiranje izvan Dubrovnika	3.000	
II		PROGRAM 2041: Program socijalne pomoći		
			Oblici socijalne skrbi (r.br. 1. do 12.)	546.500	
1.			Jednokratne novčane pomoći		
1.1.		A204101	Pravno na pomoć za liječenje i pomoć za nabavu medicinskih pomagala	12.000	
1.1.1.	286		- novčana pomoć za liječenje	9.400	
1.1.2.	307		- pomoć za nabavu medicinskih pomagala	2.600	
1.2	400	A204123	Pravo na jednokratnu novčanu pomoć – socijalni status	18.500	
2.		A204102	Pravo na pomoć za stanovanje	26.000	
2.1.	443.1		Pravo na naknadu za troškove najamnine	11.200	
2.2.	443.2		Pravo na naknadu za troškove električne energije	11.500	
2.3.	443.3		Pravo na naknadu za troškove komunalnih usluga	3.300	
3.			Sufinanciranje vodovodnih i kanalizacijskih priključaka, te prijevoza vode		
3.1	226.1	A204103	Pravo na sufinanciranje priključka na vodovodnu i kanalizacijsku mrežu, te druga oslobođenja (Zakon, odluke)	11.700	
3.2	336	A204119	Sufinanciranje prijevoza vode stanovništvu	2.500	
4.	444	A204104	Pravo na jednokratnu novčanu pomoć povodom božićnih i novogodišnjih blagdana	3.300	
5.	445	A204106	Pravo na stalnu pomoć	17.000	
6.	446.1.	A204107	Pravo na pomoć za sufinanciranje troškova boravka djece u jaslicama i vrtićima (članak 10.točka 3. Programa)	16.000	
7.	447.1.	A204108	Pravo na pomoć za sufinanciranje nabave školskih udžbenika (članak 10. točka 7 Programa)	10.000	
8.	451.1 451.2 451.3	A204111	Pravo na stipendiranje učenika i studenata	150.000	
9.			Financiranje i sufinanciranje cijene javnog prijevoza		
9.1.			Pravo na pomoć za sufinanciranje troškova javnog prijevoza učenika i studenata		
9.1.1.	433	A204112	Naknada troškova prijevoza za učenike SŠ, osobe s invaliditetom i djeca s teškoćama u razvoju (prema Zakonu o socijalnoj skrbi)	1.500	
9.1.2.	452.3	A204112	Pravo na sufinanciranje prijevoza – ostali korisnici učenici, izvannastavne aktivnosti	8.000	
9.1.3.	453	A204112	Prijevoz učenika Zvekovica – Duba Konavoska zbog nepostojanja redovite linije javnog prijevoza	20.000	
9.1.4.	453.2	A204112	Prijevoz učenika osnovnih škola, dodatni prijevoz	12.000	
9.1.5.	433.1	A204112	Sufinanciranje prijevoza djeca- prvo autobusno stajalište više od 2 km	1.000	
9.2.	454.1	A204113	Pravo na sufinanciranje prijevoza – članovi obitelji poginulih branitelja Domovinskog rata, vojni i civilni invalidi Domovinskog rata 50-90%, dobrovoljni darivatelji krvi (20 i više puta), te drugi prijevoz učenika i ostalih korisnika (članak 10. točka 5. Programa)	22.800	
9.3.	454.4	A204113	Pravo na sufinanciranje prijevoza
- prijevoz izbjeglica iz Ukrajine	11.200	
9.4.	440	A204128	Sufinanciranje prijevoza umirovljenicima	20.000	
10.	455	A204114	Pravo na pomoć za ogrjev	10.000	
11.	435	A204126	Sufinanciranje produženog boravka djece u osnovnoj školi	60.000	
12.	402	A204125	Sufinanciranje cijene osnovnih usluga smještaja u Dom za starije i nemoćne osobe Konavle stanovnicima s prebivalištem u Općini Konavle u neprekidnom trajanju od najmanje 30 godina	110.000	
13.	448	A204109	Pomoć za djecu i mlade s teškoćama u razvoju i mlade invalidne osobe	3.000	
III			Sufinanciranje socijalnih, zdravstvenih, vjerskih i humanitarnih ustanova i udruga  
(PROGRAM 2042+2043+2044)	905.700	
1			PROGRAM 2042 i 2043 (1.1.+1.2.)	240.700	
1.1.			PROGRAM 2042: Zdravstvena zaštita 	100.200	
	227.1	A204201	Socijalno zdravstvena prevencija i zaštita stanovništva – laboratorijske usluge	30.000	
	129.3
129.4
264.1
264.2
264.3	A204202

A204203	Sufinanciranje rada specijalističkih ambulanti (internistička, fizijatrija, stomatologija, obiteljska i sl.)	60.200	
	130.2	A204204	Sufinanciranje rada Hitne medicinske pomoći	0	
	131.1	A204205	Nabava aparata i opreme za zdravstvene ustanove	10.000	
1.2.			PROGRAM 2043: Socijalna skrb i zaštita kroz institucije i udruge građana 	140.500	
	132	A204301	Institucionalne potpore i programi udrugama proizašlim iz Domovinskog rata	10.000	
	133	A204302	Program poticanja rada udruga za socijalnu skrb i zaštitu, te brigu o mladeži i starijim osobama	30.000	
	354	A204303	Program osiguravanja pomoći učenicima s teškoćama u odgojno – obrazovnim ustanovama	6.500	
	128.1 
377	A204304	Programi socijalno – humanitarnih udruga i ustanova
- Crveni križ
- druge ustanove i udruge	62.000	
	449	A204305	Program za unapređenje kvalitete življenja osoba s invaliditetom, osoba s posebnim potrebama i sl.	27.000	
	378	A204306	Program prevencije ovisnosti i društveno neprihvatljivog ponašanja djece i mladih	5.000	
1.3.			PROGRAM 2044: Socijalna skrb – Dom za starije i nemoćne osobe Konavle 
- proračunski korisnik Općine Konavle	665.000	
		Program 2044
(A204401)	Programi ustanove: Dom za starije i nemoćne osobe Konavle (RKP: 48689) - sredstva iz proračuna Općine Konavle za financiranje djelatnosti bez vlastitih sredstava proračunskog korisnika		
			SVEUKUPNO PROGRAMI: 2040+2041 + 2042 + 2043 +2044	1.692.200